C 378/649

P7_TA(2014)0237

Patvēruma, migrācijas un integrācijas fonds ***I

Eiropas Parlamenta 2014. gada 13. marta normatīvā rezolūcija par priekšlikumu Eiropas Parlamenta un Padomes regulai, ar ko izveido Patvēruma un migrācijas fondu (COM(2011)0751 – C7-0443/2011 – 2011/0366(COD))

(Parastā likumdošanas procedūra: pirmais lasījums)

(2017/C 378/69)

Eiropas Parlaments,

(1) OV C 299, 4.10.2012., 108. lpp.

(2) OV C 277, 13.9.2012., 23. lpp.

(3) Pieņemtie teksti, P7_TA(2013)0020.

NORMATĪVĀS REZOLŪCIJAS PIELIKUMS

Eiropas Parlamenta paziņojumi

LESD 80. pants:

Eiropas Parlaments, ņemot vērā nepieciešamību savlaicīgi pieņemt šo regulu, lai no 2014. gada sākuma īstenotu Patvēruma, migrācijas un integrācijas fondu (Fonds), nolūkā panākt vienošanos šajā sakarībā un ņemot vērā Padomes nepiekāpīgo nostāju, ir akceptējis iepriekš izklāstīto saskaņoto regulas tekstu. Tomēr Eiropas Parlaments atgādina savu nostāju — kura ir saglabājusies nemainīga visās sarunās par šo regulu — atbilstīgais Fonda juridiskais pamats ir LESD 80. panta otrais teikums kā kopējais juridiskais pamats. Šis juridiskais pamats ir izstrādāts, lai īstenotu solidaritātes principu, kā izklāstīts LESD 80. panta pirmajā teikumā. Šo solidaritātes principu Fonds konkrētāk īsteno ar saviem noteikumiem par starptautiskās aizsardzības pieteikuma iesniedzēju un tās saņēmēju pārsūtīšanu (7. un 18. pants) un noteikumiem par pārcelšanu (17. pants). Eiropas Parlaments uzsver to, ka šīs regulas pieņemšana nekādā ziņā neskar daudzus juridiskos pamatus, kas turpmāk būs pieejami vienam no likumdevējiem, jo īpaši attiecībā uz LESD 80. pantu.

Iekšējā pārvietošana:

Lai iekšējo pārvietošanu veicinātu kā solidaritātes instrumentu un uzlabotu ar iekšējo pārvietošanu saistītos apstākļus, Eiropas Parlaments aicina Eiropas Patvēruma atbalsta biroju (EPAB) sadarbībā ar Eiropas Komisiju izstrādāt iekšējās pārvietošanas rokasgrāmatu un metodiku, apzinot dalībvalstu labāko praksi iekšējās pārvietošanas jomā, tostarp iekšējās organizācijas sistēmas un uzņemšanas un integrācijas apstākļus. Lai radītu stimulu iekšējai pārvietošanai un atvieglotu iekšējās pārvietošanas darbības iesaistītajām dalībvalstīm, Eiropas Parlaments aicina arī EPAB sniegt specifiskas zināšanas par iekšējo pārvietošanu un sadarbībā ar Eiropas Komisiju (EK) koordinēt iekšējās pārvietošanas jomas ekspertu tīklu, kurš varētu regulāri rīkot tehniskas sanāksmes par konkrētiem praktiskiem un ar likumdošanu saistītiem jautājumiem, kā arī sniegt atbalstu saistībā ar Patvēruma, migrācijas un integrācijas fonda izmantošanu iekšējās pārvietošanas mērķiem. Eiropas Parlaments prasa EK uzraudzīt patvēruma sistēmas attīstību un uzlabojumus dalībvalstīs, kas izmanto iekšējās pārvietošanas pasākumus, un regulāri ziņot par tiem.

Padomes paziņojums

LESD 80. pants:

Padome uzsver to, cik būtisks ir solidaritātes princips un atbildības taisnīga sadalījuma princips, kuriem saskaņā ar LESD 80. pantu ir jāpiešķir saistošs spēks Savienības tiesību aktos, kurus pieņem saskaņā ar LESD nodaļu par robežkontroles, patvēruma un imigrācijas politiku. Regula, ar ko izveido Patvēruma un migrācijas fondu, ietver pienācīgus pasākumus, lai minētie principi stātos spēkā. Tomēr Padome atkārtoti pauž uzskatu, ka LESD 80. pantu nevar izmantot par juridisko pamatu ES tiesību izpratnē. Minētajā nodaļā vienīgi LESD 77. panta 2. un 3. punkts, 78. panta 2. un 3. punkts un 79. panta 2., 3. un 4. punkts ietver juridiskos pamatus, kuri dod tiesības attiecīgajām ES iestādēm pieņemt ES tiesību aktus.

Komisijas paziņojumi

LESD 80. pants

Lai sekmētu kompromisu un lai nodrošinātu priekšlikuma nekavējošu pieņemšanu, Komisija atbalsta galīgo redakciju, tomēr tā norāda, ka tas neskar tās iniciatīvas tiesības attiecībā uz juridiskā pamata izvēli, jo īpaši attiecībā uz turpmāko LESD 80. panta lietojumu.

Eiropas migrācijas tīkls (EMT)

Lai sekmētu kompromisu, Komisija atbalsta 23. panta galīgo redakciju, kas nodrošina nepārtrauktu finansiālu atbalstu Eiropas Migrācijas tīkla darbībām, saglabājot tā pašreizējo struktūru, mērķus un pārvaldību, kā tas noteikts Padomes 2008. gada 14. maija Lēmumā 2008/381/EK. Tomēr Komisija norāda, ka tas neskar tās iniciatīvas tiesības attiecībā uz šā tīkla izveidi un darbības visaptverošāku pārskatīšanu nākotnē, kā tas paredzēts Komisijas sākotnējā priekšlikuma 23. pantā.